**ОТЧЕТ**

**за осъществената контролна дейност от РИОСВ-Пазарджик**

**за месеците януари и февруари 2025 г.**

През **м. януари и м. февруари 2025 г.** експертите и специалистите на РИОСВ-Пазарджик извършиха **80** проверки в **68** обекта, от които **41** са планови и **39** извънредни. В рамките на осъществения контрол са дадени **15** предписания за отстраняване на констатирани несъответствия и предприемане на мерки. За периода са предприети действия по **15** сигнала.

През м. януари и м. февруари експерти на РИОСВ-Пазарджик взеха участие в заседаниe на областната епизоотична комисия, в междуведомствена комисия във връзка с почистване на речни легла в регулационните граници на с. Семчиново, общ. Септември, в работни срещи във връзка с Националния стандарт за отговорно управление на горите в Р България на територията на ТП ДЛС Широка поляна и ТП ДЛС Чепино, в две заседания на ОбЕСУТ при Община Пазарджик, в заседание на ОбЕСУТ при Община Септември, в ОбЕСУТ при Община Велинград и в две заседания на комисия по чл. 17 при ОД „Земеделие“.

**През отчетния период са изготвени План за контролната дейност на РИОСВ-Пазарджик за 2025 г. и Отчет за дейността на инспекцията през 2024 година.**

 **Административнонаказателна дейност**

 През м. януари и м. февруари 2025 г. не са констатирани административни нарушения на екологичното законодателство. Няма съставени АУАН, издадени наказателни постановления (НП), или сключени споразумения.

През м. януари и м. февруари 2025 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. януари и м. февруари 2025 г. са в общ размер 6 365.52 лева, от които няма наложени санкции по чл. 69 от ЗООС, 4 052.31 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения / по транзитната сметка.

2313.21 лв. са събрани суми от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2025 г.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* приоритетна работа по издаване на крайни актове за спазване на сроковете при кандидатстване по европейски програми;
* публикувана на интернет страницата на проект на заповед за обявяване на защитена зона за опазване на природните местообитания и на дивата флора и фауна BG 0000636 Ниска Рила и изпратена до съответните кметства и общински администрации с цел популяризирането и сред заинтересованите страни;
* подпомагане на други институции в сферата на природозащитното законодателство чрез участие в работни срещи и междуведомствени комисии;
* участие в 49-то среднозимното преброяване на зимуващи водолюбиви птици в област Пазарджик;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2025 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **27;**
* Проверки по Закон за водите - **14;**
* Проверки по ЗООС – други - **1;**
* Проверки по прилагане разпоредбите на ЗЧАВ - **11;**
* Комплексни проверки на дружества с КР - **1**;
* Комплексни проверки на дружества без КР - **1**;
* Проверки по прилагане на гл. 6 на ЗООС **– 3;**
* Контрол по ЗБР и ЗТЗ **– 21;**
* Проверки по Закон за ГМО – **1**;

 **Планови комплексни проверки на обекти без комплексно разрешително:**

* Планова проверка на поставени условия за етапа на експлоатация на ИП (от 22-ро до 35 условие) и на поставените мерки по чл. 96, ал. 1 т. 6 от ЗООС (точки IV и V в решението) в решение № 12-4/2009 г. по ОВОС на МОСВ за инвестиционно предложение „Добив на инертни материали (пясък и чакъл) от находище „Лозница-1“ в землищата на с. Динката и с. Памидово, общ. Лесичово, обл. Пазарджик, с възложител „Холсим Кариерни Материали“ АД. За изпълнението на поставените мерки по чл. 96, ал. 1, т. 6 от ЗООС от възложителя е представен писмен доклад с вх. № ПД-03-2-(3)/21.02.2025 г. Проверени компоненти и фактори на околната среда: „води“ и „почви“. Не се констатира неизпълнение на поставените в решение по ОВОС № 12-4/2009 г. условия и мерки. Не се констатираха нарушения, свързани с неизпълнение на изискванията и разпоредбите на екологичното законодателство.

 **Атмосферен въздух** – през м. януари и м. февруари по ЗЧАВ и подзаконовите нормативни актове са извършени 11 проверки - 5 планови и 6 извънредни. Няма дадени предписания. Експерт от направлението взе участие в проверка на оператор с издадено КР - спазват се поставените в КР условие № 9 - емисии в атмосферата и условие № 12 – шум.

 **По ЗЧАВ и подзаконови нормативни актове:**

 **Планови проверки**

 По Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове, за изменение на директива (ЕС) 2019/1937 и за отмяна на Регламент (ЕС) № 517/2014, е извършена проверка на оператори на оборудване. При две проверки на оператори, които имат монтирано оборудване, заредено в ФПГ на търговски обекти към бензиностанции, не се установиха несъответствия с нормативните изисквания на ЗЧАВ.

 По Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници е извършена проверка на производствена база за пегматит в землището на гр. Стрелча. Не се установиха несъответствия с нормативните изисквания на ЗЧАВ.

 По Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини са извършени 2 проверки на бензиностанции в гр. Пазарджик. Извършвани са веднъж годишно проверки на системите за улавяне на бензиновите пари, съответстващи на Етап II на УБП. Резултатите от проверките са отразени в дневници, налични на място.

 Извънредни проверки – по постъпили сигнали

 Извършени са две проверки по постъпили сигнали за запрашаване и замърсяване на въздуха в гр. Велинград с фини прахови частици. При проверката през м. януари е направен обход на посочените в сигнала локации. Поради метеорологичната обстановка – снеговалеж, не се установи запрашаване на атмосферния въздух. Експертите на РИОСВ направиха проверка и на документация, предоставена от общинската администрация, свързана с дейностите по поддържане на чистотата в населеното място. Община Велинград има утвърден Оперативен план-график за зимно поддържане и снегопочистване на общинските пътища и улични мрежи (ОПУМ) през експлоатационния сезон 2024 - 2025 година. От представени ежедневни двустранни протоколи за периода от 01.01.2025 г. до 11.01.2025 г. се установи, че е извършвано ръчно почистване (метене) на главни улици на територията на гр. Велинград. Почистване е извършвано включително и през почивни дни от служители на почистващата фирма, с която община Велинград има сключен договор.

 При проверката през м. февруари се установи, че пътните платна на път II-84 от началото до края на гр. Велинград, включващ участъци от бул. „Хан Аспарух“, ул. „Патриарх Евтимий“, бул. „Александър Стамболийски“, ул. „Юндолска“, както и бул. „Съединение“, ул. „Братя Маврикови“ и ул. „Димитър Благоев“ са почистени и опесъчени, след паднал снеговалеж. Eжедневно се извършва ръчно сметопочистване по райони, включително и на посочените бул. „Съединение“ и ул. „Юндолска“. Контрол по изпълнението на дейността се осъществява от служители на отдел ЕКЧС към община Велинград. Основно почистване, състоящо се от ръчно измитане на пясък от уличното платно на бул. „Съединение“ е извършено на 23.01.2025 г., а на път II-84 от входа до изхода на гр. Велинград е извършено на 12.02.2025 г.

 Община Велинград има приета от ОбС „Общинска програма за намаляване нивата на замърсителите и достигане на утвърдените норми за вредни вещества на община Велинград за периода 2020-2025 г.“ и план за действие към нея. От извършените от експерти на РИОСВ-Пазарджик проверки не е установено неизпълнение на мерките, заложените в плана към програмата. На територията на гр. Велинград няма пункт за мониторинг на качеството на атмосферния въздух и твърдението за високи нива на запрашеност в града, на този етап, е недоказуемо. РИОСВ-Пазарджик предложи гр. Велинград през 2025 г. да бъде включен в графика на министъра на ОСВ за мониторинг на качеството на атмосферния въздух (КАВ), посредством мобилна автоматична станция (МАС), който предстои да бъде утвърден.

 Във връзка с постъпил сигнал за черен дим от комина на „Екобулхарт“ ЕООД в с. Главиница, общ. Пазарджик и твърдение, че се изгарят отпадъци, се извърши проверка на място. Установи се, че в инсталацията за сушене на целулозен влакнест материал в с. Главиница не се изгарят отпадъци. Захранващият бункер на инсталацията е запълнен със слънчогледови пелети, закупени от производител на пелети. Котелът към инсталацията е специализиран за изгаряне на гориво пелети и в него няма възможност за изгаряне на друг вид гориво. Отпадъчните газове от инсталацията са обхванати и посредством въздуховоди, са свързани към изпускащо устройство (комин) и се отвеждат организирано в атмосферния въздух. В момента на проверката изпусканият дим е бял и се разнася в югоизточна посока, противоположна на населеното място. Извън границите на производствената площадка и пред жилищната сграда на сигналоподателя органолептично, не се усещат неприятни миризми.

 По сигнал за замърсяване на въздуха е извършена проверка на предприятие за производство на мебели в гр. Пазарджик. За отопление на производствените помещения се използва водогреен котел с номинална входяща топлинна мощност 0,312 MW, монтиран в котелно помещение, отделено от производствените сгради. Котелът работи с гориво биомаса /букова и чамова дървесина/. Изпускането на емисии се извършва организирано, от изпускащо устройство. В момента на проверката изпусканият дим от комина е бял. Органолептично, не се установи неприятна миризма. Котелът е с мощност под 0,5 MW, за него няма определени норма за допустими емисии по чл. 21, ал. 1 от Наредба № 1/2005 г. и не подлежи на контрол чрез измервания.

 Извършена е проверка на цех за преработка на плодове и зеленчуци и производство на прах от плодове в гр. Пазарджик. Проверена е хладилната инсталация, заредена с хладилен агент - амоняк. При работеща инсталация и при ремонтни дейности органолептично, не се установи изтичане миризма на амоняк в помещенията с монтирани компреси, на откритата част на производствената площадка и извън границите й. Не се установи изпускане на амоняк в атмосферния въздух от инсталацията. Не се установиха нарушения на екологичното законодателство от компетентността на РИОСВ-Пазарджик.

 Във връзка с постъпил сигнал от РДПБЗН-Пазарджик за пожар в склад на „Асарел Медет“ АД в гр. Панагюрище е извършена проверка на място на склад – Претоварна гара, гр. Панагюрище – предприятие с нисък рисков потенциал, с оператор „Асарел-Медет“ АД. Установи се, че гори склад за съхранение на натриев изобутил ксантогенат – реагент, използван в минната индустрия. От извършената проверка се установи, че в границите на обекта има отделяне на неорганизирани емисии в атмосферния въздух и слаба миризма на сяра. Със съдействието на РЛ Пловдив към ИАОС на границата на обекта е извършено измерване с газ-анализатор за аварийни ситуации GASMET DX 4040. В най-близката жилищна територия в град Панагюрище - ул. „Незабравка“ № 3 беше позиционирана мобилна автоматична станция (МАС) за измерване качеството на атмосферния въздух (КАВ). В деня на възникване на пожара и през следващите два дни в атмосферния въздух в гр. Панагюрище не са отчетени превишения на нормите за серен диоксид, азотен диоксид, озон, въглероден оксид и фини прахови частици (ФПЧ10), определени в Наредба № 12 от 15 юли 2010 г.

 **По Закона за защита от шума в околната среда (ЗЗШОС)**

 През м. януари и м. февруари в РИОСВ-Пазарджик постъпиха 5 доклада с резултати от извършени собствени периодични измервания (СПИ) на промишлен шум в околната среда. Представените резултати не показват превишаване на граничните стойности на еквивалентните нива на шум по границите на производствените площадки и в местата на въздействие.

 Извършени са оценки на представени 11 доклада с резултати от проведени СПИ на емисии на вредни вещества, изпускани в атмосферния въздух от 16 неподвижни източника (18 изпускащи устройства) на 11 производствени обекта, намиращи се в гр. Пазарджик, с. Главиница и с. Звъничево, общ. Пазарджик, гр. Велинград, гр. Костандово, гр. Пещера, както и на 1 доклад за СПИ на 2 изпускащи устройства на РДБО Панагюрище за м. декември 2024 г. Анализът на резултатите показва, че са спазени емисионните норми.

 Извършена е оценка на резултатите от представени доклади с резултати от извършени собствени непрекъснати измервания (СНИ) на инсталация за производство на енергия от отпадъци и биомаса в гр. Пещера за м. декември 2024 г. и м. януари 2025 година. Анализът на резултатите показва, че са спазени емисионните норми, определени в издаденото КР на оператора.

 Утвърдени са 6 точки за вземане на проби/извадки за извършване на регламентирани измервания от 4 неподвижни източници на емисии.

 Заверени са 2 дневника за състоянието на системата, съответстваща на Етап II на УБП на оператор на бензиностанция, в изпълнение на изискванията на Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба, или предлагани на по-ниски цени.

**Води** – през отчетния период от експертите в направлението са извършени 14 проверки на 14 обекта, от които 12 планови /по Закон за водите / и 2 извънредни - 1 по жалба и 1 за последващ контрал на дадени предписания.

Извършените планови проверки /по Заповед РД-1062/2024 г. на МОСВ/ са за провеждане на емисионен контрол. Взети са водни проби от „Ди Ес Смит България“АД, с. Главиница.За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 4 предписания. Предстоят проверки за изпълнението им.

 Извънредни проверки:

* По подадена жалба за замърсяване на околната среда и водите в резултат на нерегламентирано почистване на ЛПСОВ. Извършена е проверка на юридическо лице в гр. Пазарджик. Не се констатира наличие на маркуч, заустващ отпадъчни води от производствен цех. Проверено е ЛПСОВ. Същото се експлоатира съгласно утвърдената технологична схема.
* По дадено предписание за почистване на събирателна шахта за площадкови води в с. Панагюрски колонии. При извършената проверка се констатира, че шахтата е почистена. Предписанието е изпълнено.

 **Почви –** презотчетния период е взето участие в 2 комплексни проверки - 1 на обект с КР и 1 на обект без КР, съгласно изискванията и разпоредбите на Закона за опазване на почвите и Закона за опазване на земеделските земи.

Експертът от направлението взе участие в комплексна проверка по изпълнение на условията в решение по ОВОС на кариера ,,Лозница“1 за добив на инертни материали, находяща се в землищата на с. Памидово и с. Динката, общ. Лесичово, стопанисвана от ,,Холсим Кариерни Материали“ АД. При извършения оглед на място се констатира изпълнение на мерките и условията, поставени в Решение по ОВОС №12-4/2009 г. Не се констатираха нарушения, свързани с неизпълнение на изискванията и разпоредбите на Закона за почвите и Закона за опазване на земеделските земи.

Експертът от направлението взе участие в комплексна проверка на оператор с КР - ,Грийнбърн“ ЕООД - площадка, разположена на територията на гр. Пещера. Констатира се изпълнение на условието от комплексното разрешително и изискванията и разпоредбите на Закона за почвите и Закона за опазване на земеделските земи.

 **Биологично разнообразие и НЕМ** – през отчетния период експертите и специалистите от направление БРЗТЗ извършиха 22 проверки в 13 обекта, в т.ч. 14 планови, 8 извънредни и 28 обхода. В рамките на осъществения контрол няма дадени предписания и съставени АУАН.

 Контролна дейност

През отчетния период са извършени 13 планови проверки и 28 обхода в резервати „Купена“ и „Мантарица“. При две от проверките, след постъпил сигнал за сеч в резерват „Купена“, от служителите Паркова охрана са констатирани две нарушения в подотдел 105 „и“ – отсечени 63 дървета от вида дъб и 45 дървета от вида габър. Нарушителите не са установени. С цел засилване на контрола и ограничаване на нарушенията са увеличени проверките и обходите в резервата и са поставени фотокапани, с цел установяване самоличността на нарушителите. През м. март ще продължи засиленият контрол в резервата и ще бъдат заявени специализирани полицейски операции (СПО) със служители на ЗЖУ-Пловдив.

При плановите проверки и обходи на парковата охрана в резерват „Мантарица“ не са установени нарушения.

След постъпили уведомления за ИП са извършени проверки на имот с идентификатор 70648.173.76 по КККР на гр. Сърница, общ. Сърница и на имот с идентификатор 63032.179.2 по КККР на с. Росен, общ. Пазарджик, при които не са установени природни местообитания и местообитания на видове – предмет на опазване в защитени зони „Западни Родопи”, „Родопи Западни и „Овчи хълмове”. ИП са съгласувани.

След постъпил сигнал за незаконна постройка в гориста местност се извърши проверка в ПИ с идентификатор 23234.387.1 по КККР на с. Драгиново, общ. Велинград. Констатира се, че сградата е построена незаконно. С писмо, община Велинград уведомява, че е започнала процедура за премахване на сградата.

 Във връзка с постъпило в МОСВ заявление за регистриране на помещение за работа с ГМО в контролирани условия, се извърши съвместна проверка с представители на МОСВ и ИАОС. Установи се, че работата с ГМО ще се извършва в биотехнологична лаборатория, отговаряща на изискванията на Закона за ГМО. В лабораторията ще се извършват следните дейности: подготовка на инокулиращ материал; инокулиране на работен биореактор за производство на антиген; производство на антиген; събиране и съхранение на културата, концентриране, съхранение, пълнене, лиофилизация, обкантване и съхранение на флаконите с лиофилизирана ваксина, съхранявана при 2-8 ˚С до пакетиране, етикетиране и разпространение до крайни клиенти. Помещението е с осигурени предпазни и защитни мерки, които предотвратяват излагането на околната среда на въздействието на ГМО. Предстои издаване на заповед от министъра на ОСВ.

През отчетния период, съвместно с представители на БЗДП, се проведе 49-то среднозимно преброяване на зимуващи водоплаващи птици във водоеми на територията на област Пазарджик. То се провежда в рамките на Националната система за мониторинг на състоянието на биологичното разнообразие (НСМСБР). Събраната информация ще послужи за анализ на тенденциите в числеността на зимуващите водолюбиви птици в Р България и ще допринесе за изготвяне на доклад за състоянието на околната среда и доклад по чл.12 от Директивата за птиците. Полеви формуляри със събрани данни от обследването на 10 влажни зони в областта са въведени в информационната система към НСМБР.

 През м. януари и м. февруари 2025 г. в РИОСВ-Пазарджик постъпиха четири сигнала на „зелен“ телефон, свързани със защитени видове в безпомощно състояние (домашна кукумявка, горска ушата сова, забулена сова и обикновен мишелов). Предприети са действия, съгласно чл. 39, ал. 2, ал. 2 от *Закона за биологичното разнообразие* - ранените птици са изпратени за лечение в спасителен център.

 Превантивна дейност

Главен приоритет през отчетния период беше работата по издаване на крайни актове за спазване на сроковете за кандидатстване по интервенция II.Д.1 „Стартова помощ за установяване на млади земеделски стопани в селското стопанство“, по интервенция II.Д.2 „Подпомагане на много малки земеделски стопанства“ и по интервенция II.Д.3 „Стартова помощ за установяване на нови земеделски стопани в селското стопанство“ от Стратегически план за развитие на земеделието и селските райони на Република България за периода 2023 -2027 г. и получаване на финансиране по европейски програми.

 Изготвен от МОСВ проект на заповед за обявяване на защитена зона за опазване на природните местообитания и на дивата флора и фауна BG 0000636 Ниска Рила е публикуван на интернет страницата на РИОСВ-Пазарджик и е изпратен до съответните кметства и общински администрации, с цел популяризиране сред заинтересованите страни.

 През м. януари и м. февруари 2025 г. експерти от направлението взеха участие в:

* извънредно заседание на областната епизоотична комисия във връзка с регистрирани огнища на заболяването чума по дребните преживни животни и опасността от разпространение на болестта на територията на Р България;
* междуведомствена комисия по заповед на кмета на община Септември във връзка с почистване на речни легла в регулационните граници на с. Семчиново, издадена на основание чл. 140, ал. 4 от Закона за водите и чл. 65, ал. 1, т. 3 от Закона за защита при бедствия;
* работна среща във връзка с Националния стандарт за отговорно управление на горите в България на територията на ТП ДЛС Широка поляна;
* работна среща във връзка с Националния стандарт за отговорно управление на горите в България на територията на ТП ДЛС Чепино.

Във връзка с текущи процедури са изготвени: 198 писма по реда на чл. 2, ал. 2 от Наредбата за ОС, 9 вътрешни становища, 5 Решения по ОС и 15 други писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, събрана е информация за числеността на зимуващите водолюбиви птици в областта за определяне на приоритетни дейности за опазване на видовете и местата на зимуване, решени са проблеми, свързани със защитени видове в безпомощно състояние, създават се условия за безопасна работа с ГМО и недопускане на неволно освобождаване на ГМО в околната среда, популяризира се новата ЗЗ BG 0000636 Ниска Рила, подпомага се вземането на решения от съответните органи, имащи значение за намаляване и отстраняване на въздействието върху биоразнообразието, приключват се в срок преписките по процедури, дава се приоритет за издаване на крайни актове за спазване на сроковете за кандидатстване за финансиране по европейски програми.

**Управление на защитени зони –** презм. януари и м. февруари 2025 г.експертите от направлението изпълниха следните задачи:

* Успешно е преминато обучението „Въведение в държавната служба“ ЗО – 1 – II етап.
* Извършена е подготовка за създаване на проект на задание за изготвяне на териториален план за управление на защитени зони в териториалния обхват на РИОСВ-Пазарджик:
* изготвена e база данни на заинтересованите страни;
* разширена е наличната база данни, свързана с НАТУРА 2000;
* Разгледан е проект на Наредба за условията и реда за разработване и утвърждаване на териториални планове за управление на защитени зони и са направени предложения за промени в нея.

**Отпадъци -** през м. януари и м. февруари 2025 г. по ЗУО са извършени **27** проверки в **24** обекта, от които **8** са планови и **19** са извънредни. Дадени са **9** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

 През месеците януари-февруари 2025 г. са изпратени писма до всички общини на територията на РИОСВ-Пазарджик за извършване на проверки за наличие на нерегламентирани сметища и/или замърсявани с отпадъци, включително на речните легла и прилежащите територии на реките, предприемане на мерки за организация и контрол за недопускане нерегламентирано изхвърляне на отпадъци и образуване на сметища, както и повторно замърсяване на вече почистени терени, съгласно разпоредбите на чл. 19, ал. 3, т. 15 от ЗУО. Изпратени са писма и до Областно пътно управление Пазарджик и до 13 горски и ловни стопанства, съгласно разпоредбите на чл.12 от ЗУО относно почистване на констатирани замърсявания с отпадъци на тяхна територия и осигуряване на съдове за събиране на отпадъци. И в двете писма даденият срок е 31.03.2025 г. След изтичане на този срок РИОСВ-Пазарджик ще извърши проверки на място за констатиране на изпълнението на задълженията на отговорните лица, съгласно изискванията на Закона за управление на отпадъците.

 **Планови проверки:**

Извършена е планова проверка на закрито депо за ТБО на община Брацигово. Констатира се, че депото е в добро техническо състояние. Биологичната рекултивация е приключила. Полагат се необходимите грижи за рекултивираната площ, включващи косене и подхранване на растителността върху тялото на депото. Не се констатира нерегламентирано депониране на отпадъци и замърсяване с такива върху тялото на депото и съседните имоти. Извършен е мониторинг на подземни води, в съответствие с изискванията и разпоредбите на Наредба №6/2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци.

Извършена е планова проверка на община Белово във връзка с чл. 52 и чл. 19, ал. 3, т. 5, т. 13 и т. 14 от ЗУО - няма предписания. Проверката по чл. 19, ал. 3, т. 10 от ЗУО не констатира несъответствия. Община Белово е в процедура по изготвяне на морфологичен анализ на количеството и състава на битовите отпадъци. При проверката по чл. 19, ал. 3, т. 6, т. 7, т. 9 и т. 11 от ЗУО се установи, че 3 договора с фирми за разделно събиране на масово разпространени отпадъци не са актуални. Дадени са 3 предписания за представяне в РИОСВ на актуални договори с лица, които събират разделно отработени масла, негодни за употреба батерии и акумулатори и излязло от употреба електрическо и електронно оборудване. Сроковете на дадените предписания не са изтекли.

Извършена е планова проверка на фирма, производител на санитарно-хигиенни материали в гр. Белово. При проверката не бяха представени документи за планета продуктова такса опаковки. Дадено е предписание да се представят такива в РИОСВ-Пазарджик. Срокът на предписанието не е изтекъл.

 Извършен е планов контрол на площадка за третиране на отпадъци от пластмаси в гр. Пазарджик. При проверката се установи, че от дейността на дружеството се образува смесен отпадък, който не е класифициран, съгл. Наредба №2/2014 г. Дадено е предписание за извършване на класификация на този отпадък.

Извършена е планова проверкана обект за преработка на дървен материал в гр. Батак. Отчетността по отпадъците се води на хартиен носител. Дадено е предписание отчетните книги по отпадъци да се водят по електронен път в НИСО, съгласно изискванията на чл. 11 от Наредба 1/2014 г. за реда и образците, по които се предоставя информация за дейностите с отпадъци, както и реда за водене на публични регистри. Отчетите за предходната година да се представят ежегодно до 31 март на текущата година чрез НИСО, съгласно чл. 23, ал. 1 от същата Наредба.

Извършена е планова проверкана площадка за третиране на неопасни отпадъци в гр. Пазарджик. Не са констатирани пропуски и нарушения на ЗУО. Изпълняват се условията, поставени в издадения документ за дейности с отпадъци.

**Извънредни проверки:**

РИОСВ-Пазарджик се самосезира след телевизионен репортаж, излъчен по Канал 3 на 8 февруари тази година, относно депониране и запръстяване на отпадъци на неразрешени места на територията на община Септември. Извършени са извънредни проверки в землищата на гр. Ветрен, с. Варвара и с. Семчиново, общ. Септември. В гр. Ветрен, в района на бивш стопански двор, се констатира нерегламентирано изхвърляне/изсипване на отпадъци от товарен автомобил, изхвърлени преди това отпадъци и нарушени качества на терен, в който се виждат затрупани отпадъци. Предстои съставяне на АУАН на физическото лице, извършило нерегламентирано изхвърляне на отпадъци. При проверката в землището на с. Варвара се констатира наличие на нерегламентирано сметище от битови, биоразградими, строителни и опасни отпадъци на площ около 980 кв.м. в поземлен имот. В съседен поземлен имот, на площ около 3,5 дка, са изхвърлени подобни по вид отпадъци, част от които са видимо запръстени. В участък от имота, пълен с вода, са налични отпадъци от опаковки. На около 180 м. от поземления имот преминава р. Чепинска. При проверката в землището на с. Семчиново се установи наличие на нерегламентирано сметище, състоящо се от смесени битови отпадъци, в т.ч. и опасни отпадъци /опаковки на антифриз, двигателно масло/ и др. В хода на проверката се констатира, че камион с рег. номер СВ7135СХ нерегламентирано изхвърля/изсипва смесени битови отпадъци върху терен в м. Турски гробища в землището на с. Семчиново. Изпратена е покана за съставяне на АУАН на шофьора на МПС-то във връзка с констатираното нарушение - нерегламентирано изхвърляне на отпадъци на неразрешено за това място. На кмета на Община Септември са дадени предписания за почистване на констатираните замърсени участъци.

По постъпили в РИОСВ-Пазарджик два сигналаза нерегламентирано сметище на 1 км. от с. Радилово, общ. Пещера, в района на бившите каменни кариери, се извърши проверка на място в присъствието на кмета на с. Радилово и представител на община Пещера. При проверката на посочения в сигнала терен се установи замърсяване на площ около 30 кв.м. с битови, биоразградими, текстилни и обемни отпадъци, вкл. опаковки. По информация на кмета на с. Радилово е извършено почистване на голяма част от отпадъците, обект на сигнала, които са били на площ от около 100 кв.м. Събраните отпадъци са транспортирани и предадени на инсталацията за предварително третиране в землището на с. Алеко Константиново. Почистването продължава. На кмета на община Пещера е дадено предписание да организира почистването на терена, съгласно разпоредбите на чл. 19, ал. 3, т. 15 от ЗУО. Предстои последващ контрол.

Извършена е извънредна проверка по сигнал за нерегламентирано депониране на отпадъци в ПИ с идентификатор 56277.501.858 в гр. Пещера. Извърши се проверка на посочения в сигнала имот, в района на бивше военно поделение в гр. Пещера, който е общинска публична собственост. При извършения оглед не се констатира наличие на битови отпадъци, вкл. опаковки и/или друг вид замърсявания с отпадъци. На четири места са струпани строителни материали и строителни отпадъци, следствие от извършващи се СМР. Не е констатирано нерегламентирано изхвърляне или изоставяне на строителни отпадъци, както и „депониране“. В момента тук се строи младежки център и предстои изграждане на спортна зала. За тези сгради има издадени строителни книжа, съгласувани със съответните контролни институции, като за някои вече има и одобрена част – План за управление на строителните отпадъци (ПУСО). Премахнати/съборени са сгради, в резултат на което са се образували строителни отпадъци, които се съхраняват на мястото на образуване от СМР. Те ще бъдат подложени на предварителна обработка, посредством мобилна челюстна трошачка и ще се оползотворят при изграждането на новите сгради, с което се изпълнява приоритетния ред на чл. 6 от ЗУО и чл. 4 от Наредбата за управление на строителни отпадъци и за влагане на рециклирани строителни материали.

Извършена е извънредна проверка в с. Хаджиево, общ. Пазарджик във връзка с чл.70(2) от ЗУО и подадено заявление за издаване на разрешение за дейности по третиране на отпадъци. Площадката отговаря на законовите изисквания. Издадено е разрешение за дейности по третиране на отпадъци по реда на ЗУО.

Извършени са 3 извънредни проверки във връзка с преустановено образуване на отпадъци по реда на чл. 21 от Наредба № 2 за класификация на отпадъците от затворен търговски обект в гр. Велинград и гр. Пазарджик. При проверките се установи, че фирмите са преустановили дейността си и образуването на отпадъци. На обектите няма налични отпадъци и липсват източници за образуване на такива.

Извършена е извънредна проверка по сигнал, че от автосервиз в гр. Пазарджик се изхвърлят опасни отпадъци в контейнерите за смет. Проверката на място не констатира такива в контейнерите за битово сметосъбиране. Дадени са 2 предписания - за класификация на образуваните от дейността на дружеството отпадъци и за представяне на актуални договори за тяхното предаване в съответствие с изискванията и разпоредбите на Наредба №2/2014 г. за класификация на отпадъците и ЗУО.

Извършена еизвънредна проверка на фирма в гр. Пещера по писмо на МОСВ за проверки на лица, вносители на смазочни масла. Установи се, че дружеството не е извършвало внос на смазочни масла през 2021 г., 2022 г. и 2023 г.

Извършена е извънредна проверка по сигнал за складирани отпадъци във вид на рула от бали в поземлен имот в стопанския двор на с. Гелеменово, общ. Пазарджик. Налични са около 180 биг-бега с готова продукция /пластмасов гранулат/, произведен на производствената площадка на юридическото лице в гр. Пазарджик и не представлява риск за здравето на хората. В момента на проверката в поземления имот няма налични отпадъци и не се извършват дейности с отпадъци.

През отчетния период в РИОСВ-Пазарджик постъпиха 163 сигнала за нерегламентирано депониране на отпадъци в района на гр. Септември, подадени от г-н Йордан Атанасов Мицикулев – пълномощник на ПП „Величие“. При направена проверка по координати на посочените в сигналите терени, същите са обединени в 77 административни преписки. Получените сигнали са изпратени по компетентност до кмета на община Септември с определен срок 07.03.2025 г., до който следва да са почистени от замърсяванията с отпадъци. Предстои проверка на място за проконтролиране на предприетите действия от страна на община Септември. Изпратено е и писмо до сигналоподателя с предприетите действия от РИОСВ-Пазарджик.

 **Последващ контрол:**

Извършени са 5 извънредни проверки по последващ контрол за изпълнение на дадени предписания за почистване на замърсени с отпадъци терени в поземлени имоти в землищата на с. Црънча, с. Звъничево, с. Овчеполци, с. Добровница и с. Хаджиево, общ. Пазарджик. При проверка на място се установи, че замърсяванията с отпадъци са почистени. Дадените предписания са изпълнени.

 **ОХВ и контрол на риска –** през отчетния период от експерта в направлението е извършена 1 извънредна проверка и е взето участие в 1 проверка на оператор с КР.

 Изготвен е годишен план за 2025 г. за контролната дейност на комисиите по чл. 157а, ал. 2 от ЗООС за проверка на предприятия с нисък и висок рисков потенциал на територията на административна област Пазарджик. Отправено е искане до компетентните органи по чл. 157а, ал. 2 от ЗООС за определяне на техни представители в състава на горецитираните комисиите. Издадена е заповед на директора на РИОСВ-Пазарджик за определяне на поименния състав на комисиите.

 Извършен е превантивен контрол по прилагане изискванията на глава седма, раз-дел I на ЗООС и ЗЗВВХВС във връзка със 7 процедури по глава шеста от ЗООС за инвестиционни предложения, планове и програми.

 Във връзка с възникнал пожар е извършена извънредна съвместна проверка от комисията по чл. 157а, ал. 2 от ЗООС на „Асарел-Медет“ АД, Склад за съхранение на химични вещества и смеси – Претоварна гара, гр. Панагюрище. Установено, че пожарът е засегнал част от складово помещение за съхранение на флотационен агент. Не са засегнати съседни складови помещения и други сгради. Не са засегнати съседни обекти. Осигурени са допълнителни количества абсорбент. Осигурени са техника за задържане на площадковите води в границите на обекта, помпени агрегати и автоцистерни за изпомпване и транспортиране на площадковите води до промишлена площадка „Асарел“. Не е установено изтичане на площадкови води извън границите на площадката. Няма данни за настъпили екологични щети. Не е установено замърсяване или увреждане на почви или повърхностни води в следствие на пожара.

**КР и екологична отговорност –** през отчетния период е извършена една планова проверка на оператор с издадено комплексно разрешително - ”Грийнбърн” ЕООД, гр. Ловеч, площадка гр. Пещера - оператор на инсталация за производство на енергия от отпадъци и биомаса с издадено КР № 558-Н0-И0-А0-ТГ1/2019 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда.

Изготвени са: 24системни оценки на риска на оператори с издадено КР по чл. 154 от ЗООС, 3 вътрешни становища по ИН и са дадени указания във връзка с прилагане изискванията на гл. Седма, раздел II от ЗООС, писма до всички оператори за предстоящо докладване за 2024 г. съгласно изискванията на Регламент № 166/2006 г. за създаването на Европейски регистър за изпускане и пренос на замърсители, писмо до МОСВ с информация за предприетите действия от страна на РИОСВ-Пазарджик за уведомяване на операторите относно предоставяне на данни за емисиите от техните площадки, информация до БД ИБР във връзка с определяне на размера на дължимите такси по чл. 194, ал. 1, т. 3 и прилагане разпоредбите на чл. 12, ал. 5 от Тарифата за таксите за водовземане, за ползване на воден обект и за замърсяване, писма до оператори с временно изведени от експлоатация инсталации с указание за изготвяне на ГДОС за 2024 г. Попълнен е въпросник във връзка с докладваните емисии във води от инсталация за интензивно отглеждане на птици и/или свине към ИАОС.

**Екологична отговорност –** през месеците януари и февруари 2025 г. не са извършвани проверки на оператори, попадащи в приложното поле на ЗОПОЕЩ.

 Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ.

 Изпратено е писмо до МОСВ във връзка с издаване на заповед за определяне на служител за работа с информационна система по чл. 7, ал. 1, т. 7 от ЗОПОЕЩ.

**ОВОС и ЕО –** през отчетния период от експертите на направление ОВОС и ЕО са извършени 4 проверки, от които 1 планова и 3 извънредни. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност е извършена на място 1 планова комплексна проверка на поставени условия в решение по ОВОС, при която се установи, че условията и мерките, поставени в решение по ОВОС № 12-4/2009 г. са изпълнени.

През отчетния период са извършени 3 извънредни проверки относно давността на издадени решения по реда на Глава шеста от ЗООС, при които се установи, че:

- решение № ПК-123-ПР/2007 г. за преценяване на необходимостта от извършване на ОВОС е изгубило правно действие;

- решение № ПК-25-ПР/2008 г. за преценяване на необходимостта от извършване на ОВОС е изгубило правно действие;

- решение № ПК-74-ПР/2008 г. за преценяване на необходимостта от извършване на ОВОС е изгубило правно действие.

През м. януари и м. февруари в РИОСВ-Пазарджик постъпиха 205 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС и 54 преписки за ИП и 22 преписки за планове и програми, съгласно Приложение 1 и 2 на ЗООС, 31 от които приключиха с краен акт. Издадени са: 8 решения за преценяване на необходимостта от извършване на ОВОС, с характер „да не се извършва ОВОС“, 4 решения за преценяване на необходимостта от извършване на ЕО с характер „да не се извършва ЕО“, 16 решения за прекратяване на процедури по ОВОС и 3 решения за прекратяване на процедури по ЕО; 23 с указания за следващи действия за провеждане на процедури по реда на глава шеста от ЗООС, от които 11 за преценяване на необходимостта от извършване на ОВОС и 12 за преценяване на необходимостта от извършване на ЕО, а 22 преписки, от които: 1 задание за определяне на обхвата и съдържанието на доклад по ОВОС, 18 във връзка с процедура по преценяване на ОВОС и 3 във връзка с процедура по ЕО, са още в срок за отговор.

При провеждане на процедурите по ОВОС и ЕО са изпратени общо 153 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в: две заседания на ОбЕСУТ при Община Пазарджик, заседание на ОбЕСУТ при Община Септември, ОбЕСУТ при Община Велинград и в две заседания на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания от експерти на РИОСВ-Пазарджик, през отчетния период са почистени замърсени с отпадъци терени в землищата на с. Црънча, с. Звъничево, с. Овчеполци, с. Добровница и с. Хаджиево, община Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. януари и м. февруари са* *постановени*: 8 решения за преценяване на необходимостта от извършване на ОВОС, с характер „да не се извършва ОВОС“, 4 решения за преценяване на необходимостта от извършване на ЕО с характер „да не се извършва ЕО“, 16 решения за прекратяване на процедура по ОВОС, 3 решения за прекратяване на процедура по ЕО и 5 решения по Оценка за съвместимост (ОС).

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО, 1 разрешение за извършване на дейности по третиране на отпадъци на основание чл. 73, ал. 4 от ЗУО, 2 РД за извършване на дейности по третиране на отпадъци на основание чл. 78, ал. 10 от ЗУО, 2 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 10 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 решение за прекратяване действието на регистрационен документ за дейности по третиране на отпадъци на основание чл. 80, ал. 1, т. 1 от ЗУО, 36 бр. утвърдени работни листове, 5 бр. преустановени работни листове и 3 бр. становища за върнати работни листове за класификация на отпадъци.

**Обществеността –** през месеците януари и февруари 2024 г. РИОСВ-Пазарджик отговори на 4 (четири) заявления за достъп до обществена информация - на НПО и на три физически лица. Заявителите получиха пълен достъп до исканата информация.

На сайта на инспекцията са публикувани седем прессъобщения.

През отчетния период РИОСВ-Пазарджик проведе информационна кампания с цел недопускане изгарянето на стари автомобилни гуми при отбелязване на християнския празник Сирни Заговезни. Екоинспекцията раздаде на общински администрации и на кметства в региона десетки информационни плакати за онагледяване на проблема.

 **КОСТАДИН ГЕШЕВ,**

 *Директор на РИОСВ-Пазарджик*